വാക്സിന് കൊണ്ട് പ്രതിരോധിക്കാനാവില്ല, പടരുന്നത് അതിവേഗം ദക്ഷിണാഫ്രിക്കയില് കണ്ടെത്തിയ പുതിയ കൊവിഡ് വൈറസ് വകഭേദം അതിഭീകരന് ജോഹന്നാസ്ബര്ഗ്: കൊവിഡ് രോഗം പരത്തുന്ന വൈറസിന് നിരവധി വകഭേദങ്ങളുണ്ടായിരുന്നു. ഇക്കൂട്ടത്തില് വേഗത്തില് പടര്ന്ന് പിടിക്കുന്നതായിരുന്നു ദക്ഷിണാഫ്രിക്കയില് കണ്ടെത്തിയത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ എന്നാല് ആ വകഭേദം വന്ന വൈറസില് നിന്ന് പരിവര്ത്തനം സംഭവിച്ച് അതിവേഗം പടര്ന്നുപിടിക്കുന്ന പുതിയ വകഭേദം കണ്ടെത്തിയെന്ന വാര്ത്തയാണ് ഇപ്പോള് പുറത്തുവരുന്നത്. നാഷണല് ഇന്സ്റ്റിറ്റ്യൂട്ട് ഫോര് കമ്മ്യൂണിക്കബിള് ഡിസീസസ്എന്ഐസിഡി, ദക്ഷിണാഫ്രിക്കയിലെ ക്രിസ്പ് എന്ന ഗവേഷണ സ്ഥാപനവും ചേര്ന്നാണ് സി.1.2 എന്ന വകഭേദം കണ്ടെത്തിയത്. വാക്സിനുകള് നല്കുന്ന പ്രതിരോധത്തെ മറികടക്കാന് കഴിവുളളതാണ് ഈ പുതിയ കൊവിഡ് വകഭേദം. ദക്ഷിണാഫ്രിക്കന് വകഭേദം ചൈന, ആഫ്രിക്കന് രാജ്യങ്ങളായ കോംഗൊ, മൗറീഷ്യസ് എന്നിവിടങ്ങളിലും ഇംഗ്ലണ്ടിലും, പോര്ച്ചുഗലിനും, സ്വിറ്റ്സര്ലാന്റിലും, ന്യൂസിലാന്റിലും പിന്നീട് കണ്ടെത്തിയിരുന്നു. എന്നാല് സി.1 എന്ന് പേരിട്ട ഇതിനെക്കാള് അതിവേഗം പടരുന്നതാണ് സി.1.2 വകഭേദം. ലോകത്ത് ഇതുവരെ കണ്ടെത്തിയ പരിവര്ത്തനം വന്ന വൈറസിനെക്കാള് അപകടകാരിയാണിത്. മേയ് മാസത്തില് 0.2 ശതമാനം ജീനോമില് നിന്ന് 1.6 ശതമാനമായി ജൂണില് ഉയര്ന്നു. ജൂലായില് ഇത് രണ്ട് ശതമാനമായി. ബീറ്റ, ഡെല്റ്റാ വകഭേദത്തില് കണ്ട വര്ദ്ധനക്ക് തുല്യമാണിത് . സി.1.2ന് പരിവര്ത്തന നിരക്ക് വര്ഷത്തില് 41.8 ആണ്. ഇത് നിലവിലെ മറ്റ് കൊവിഡ് വകഭേദങ്ങളുടെ ഇരട്ടിയാണ്. ആല്ഫ, ബീറ്റ വകഭേദമുണ്ടായവരില് രൂപപ്പെട്ട ആന്റിബോഡികളെയും രോഗപ്രതിരോധ സംവിധാനത്തെയും മറികടക്കാന് ഇതിന് കഴിയുമെന്ന് പഠനത്തില് കണ്ടെത്തി.